
নাকউচু.-‘খুড়ি--“নাকনিচু’ হচ্ছে 'না-মানুষ-সিরিজের তিন নম্বর 
বই | এটি একটি রাশিয়ান উপকথা অবলম্বনে । মূল রাশিয়ান 
ভাষায় গল্পটি লিখেছিলেন Sergei Mikhalkov | এটি ইংরাজিতে 
অনুবাদ করেছিলেন L Zhelegnore ; আর তাতে ছবি এ'কেছিলেন 
E. Rachev মস্কোর ‘ফরেন ল্যাঙ্গোয়েজ পাবলিশিং হাউস’ থেকে 
প্রকাশিত এই বইটি ঘটনাচক্রে আমার হাতে পড়ে ; আর সেটাকেই 
কিছু অদল-বদল করে তোমাদের হাতে তুলে দিলাম | মূল কাহিনীতে 
বন্দুক পরীক্ষা করে বুঝতে পেরেছিল দাদু নয়, খোকা-খরগোশ | কিন্তু 
নাট্য প্রয়োজনার কথা বিবেচনা করে আমি দায়িত্বটা দাছ-খরগোশের 
ঘাড়ে চাপিয়েছি ! পু'চকে অভিনেতাকে avav দায়িত্ব দিতে আমি 
বাপু সাহস পাইনি । তাছাড়া কাকেশ্বর চরিত্রটা রাশিয়ান গল্পে ছিল 
না। সে যে কোথা থেকে এ-গল্পে উড়ে এসে জুড়ে বসেছে তা নিশ্চয় 
তোমাদের জানা আছে--'হ-য-ব-র-ল’ গঞ্জের কাগেয়াপটি থেকে। 

কিশোর পাঠক-পাঠিকাকে যে-কথা বল্ব বলে এই কৈফিয়তের 
অবতারণা, সে AAR আসি। এতদিন আমাদের ধারনা ছিল জীব-জন্তু, 
পশু-পাখি, কীট-পতঙ্গের| নিজেদের মধ্যে কথা বলতে পারে না, ভাব 
বিনিময় করতে পারে Wi; উপকথায় আমরা হাজার-হাজার বছর 
ধরে__পঞ্চতন্ত্রঈশপের যুগ থেকে “ঠাকুরমায়ের ঝুলি'তে__শুনে 
এসেছি যে, ওরা মানুষের ভাষায় কথা বলে বটে তবে ওসব নেহাৎই 
ছেলে-ভুলানো গল্প কথা । গত দু-তিন দশক ধরে বিজ্ঞান এ-বিষয়ে 
আশ্চৰ্য সব পরীক্ষা-নিরীক্ষা করে জেনেছে যে, না-মানুষেরাও যথেষ্ট 
পরিমাণে ভাব বিনিময়ে সক্ষম ! 

একটা উদাহরণ MSI সানফ্ৰান্সিসকে| ক্রন্কিল্স্‌ থেকে গত বছরে 
প্রকাশিত একটা খবর আক্ষরিক অনুবাদ করে শোনাই : 

"map আযাঞ্জেলেস (এ. পি)_বীদরের চিৎকার বা কিচিমিচি 
সাধারণ মানুষের কাছে নিরর্থক মনে হলেও জীববিজ্ঞানীরা সম্প্রতি 
মনে করছেন তার ভিতর রীতিমত ব্যাকরণ আর বাক্যবিন্যাস আছে। 
বানরের! অর্থবহ শব্দ করতে সক্ষম 1--"বানর-বিশেষজ্ঞরা এখন মনে 
করেন) বানরেরা শব্দের ব্যবহার জানে, এবং ওরা মানুষের যত 


[ viii ] 

কাছাকাছি বলে মনে করা হত তারচেয়ে বেশি কাছে। (Possess the 
ability to learn correct word usage and some think this 
skill indicates that the primates are much closer to 
humans than previously thought). বিজ্ঞানী রবার্ট সেফার্থ 
এবং তার স্ত্রী ডরোথী দীর্ঘ গবেষণা করে এই সিদ্ধান্তে এসেছেন যে, 
বানরের! বিভিন্ন শব্দের মাধ্যমে তাদের বক্তব্য বোঝাতে সক্ষম | 
নিউইয়র্ক জুয়োলজিক্যাল সোসাইটির জীববিভ্ঞানী টম ক্রশাকার 
অন্তত তিনটি বিভিন্ন ধ্বনি সনাক্ত করতে পেরেছেন। আফ্রিকার 
অরণ্যে তার! বানরদের এ তিন জাতের কিচিরমিচির টেপ-রেকর্ড 
করে ফেলেন | তিনটিই ভীত আর্তনাদ-_প্রথমটি বাঘ দেখে, দ্বিতীয়টি 
ঈগল পাখি দেখে, তৃতীয়টি সাপের সন্ধান পেয়ে | 

চিড়িয়াখানায় বন্দী বানরদের এ তিনজাতের আর্তনাদ বারেবারে 
শুনিয়ে kal একই জাতের প্রতিক্রিয়া লক্ষ্য করলেন। “বাঘ-দেখা? 
কিচির-সিচির শুনলেই চিড়িয়াখানার বন্দী বানরের গাছে উঠে পড়ে ; 
ঈগল-দেখা” আৰ্তনাদে ওর! আকাশের দিকে তাকিয়ে শত্রুকে খোজে; 
বাচ্চাদের বুকে টেনে নিয়ে আড়াল করে | আর ‘সাপ-দেখা’ কিচির- 
মিচির শুনে ছু-পায়ে দাড়িয়ে উঠে মাটিতে সাপ খুজতে থাকে | বারে- 
বারে একই প্রতিক্রিয়। হতে দেখে বিজ্ঞানীরা এই সিদ্ধান্তে এসেছেন 
যে, বানরদের কিচির-মিচির অর্থবহ |” 

আমেরিকায় আর এক বিজ্ঞানীদম্পতি একটি শিম্পাঞ্জীকে 
মৃকবধিরদের ভাষা (Amelsan) শ্রিথিয়েছেন। শিম্পাঞ্জীটার 
নাম ‘ওয়াশোয়ী P মুকবধিরদের ভাষার কথ! তোমরা! নিশ্চয় জানো 
cairn? ছায়াছবিতে সঞ্জীব আর জয়া ভাদুরীর অভিনয় হয়তো 
দেখে থাকবে । শিম্পাঞ্জীর ক্ঠনালী যেহেতু শব্দ-উচ্চারণের উপযুক্ত 
নয়, তাই গার্ডনার-দম্পতি ওদের এ মুকবধির-ভাষা শেখাতে 
শুরু করলেন | 

‘ওয়াশোয়ী’ একটি মাদী fetal! আফ্রিকার গভীর 
অরণ্যে সে যখন ধর! পড়ে তখন তার বয়স মাত্র এক বছর | 
তাকে নিয়ে গার্ডনার-দম্পতি যখন কাজ শুরু করেন তখন 
একটি সদ্যোজাত মানবশিশুও ওদের হেপাজতে এসে পড়ে | 

‘সে-বেচারাও জন্ম থেকে মূখ-বধির ৷ ছুজনের শিক্ষাই একই সঙ্গে 
শুরু হল। সকলেই আশ! করেছিল, কিছু দিনের মধ্যেই মানবশিশুর 
কাছে শিম্পাঞ্জী-তনয় হেরে ভূত হয়ে যাবে । অর্থাৎ মানবশিশু যে- 
হারে হাত-পা নেড়ে “আ্যামেস্্রান ভাষায় কথা বলবে, শিল্পাঞ্জী- 
তনয় সে-হারে শিখবে না ৷ বাস্তবে কিন্তু তা হয়নি। ওয়াশোরী 
মানবশিশুর সঙ্গে একই সময়ে ছুটি শব্দ একত্র করে বাক্য রচনা! 
করতে প্রিখল। তার প্রথম রচিত বাক্য ছুটি-ন্দেশ দাও” 
(Gimme sweet) এবং “বাইরে যাব" (Come open)! তিন-বছর 
‘ইঙ্কুলে' পড়ে ওয়াশোরী শ্রিথেছিল ১০টি ইঙ্গিত-শব্দ। সেগুলি দিয়ে 
সে ছুই ACHE ২৯৪টি এবং তিন শব্দের ২৪৫টি বাক্য রচন| করতে 
পারত! পরে এ ওয়াশোয়ীকে ওক্লাহামার একটি বানর-গবেষণা কেন্দ্রে 
পাঠিয়ে দেওয়া 24 | প্রথম প্রথম ওয়াশোয়ী মনমরা হয়ে থাকত ; কিন্ত 
ক্রমশঃ দেখা গেল A গবেষণ|-কেন্দ্রের অধিকাংশ বানরই মুকবধিরদের 
ভাষাটা দিব্যি শিখে ফেলেছে! নিউ ইয়র্ক টাইম্স্‌ পত্রিকা তাদের 
একজন সাংবাদিককে পাঠালেন ওয়াশোমীর 'ইন্টারভিয়ু নিতে! 
এ সাংবাদিক মুকবধির Stal জানতেন | দুজনে অনেক কথা বলাবলি 
করলেন। সাংবাদিক < লিখেছিলেন, “অনেক অনেক মূকবধিরের 
ইন্টারভিমু আমি নিয়েছি। এবারও নিচ্ছিলাম | হঠাৎ খেয়াল হল_ 
আরে! যার ইন্টারভিয়ু নিচ্ছি পে col মানুষ নয়, সেবে ভিন্ন 
প্রজাতির ন।-মানুষ |” 

সবচেয়ে মজার কথ|---ওয়াশোয়ী নিজের বুদ্ধি খাটিয়ে খিস্তি-খেউর 
পর্যন্ত শিখে ফেলেছিল । ` যেমন শিক্ষক ওকে ‘ময়ল|’ বা ‘নোংরা! 
কথাটা শিথিয়েছিলেন। যাতে ওর খঁ৷চাট| সাফ! রাখ। যার। “হিলি? 
পেলে বা 'পটি'তে যাবার প্রয়োজনে সে রক্ষককে পে-কথা হাত-পা 
নেড়ে ans | একদিন হয়েছে কি, ওর রক্ষক জ্যাক MTA কী একটা 
কাজ varsi ওয়াশোযী ওর কাছে খাবার জল চেয়েছে। হয় জ্যাক 


শুনতে পায়নি অথবা বুঝতে পারেনি, foal ভেবেছিল হাতের কাট! 
সেরে ওকে খাবার জল দেবে। রেগেমেগে ওয়াশোয়ী এবার 


বললে, ‘ও হে নোংর। জ্যাক! আমাকে জল দাও! (Dirty Jack | 
‘Gimme drink) | 

তোমরা নিশ্চয় স্বীকার করবে ‘জ্যাক'-এর ‘বিশেষণ’ হিসাবে, 
“নোংরা” শব্দটার ব্যবহার একট! বিচিত্র ভাষার কেরামতি] এ 
গ্রালাগালিটাও কেউ ওকে শেখায়নি ; এ ওর -নিজন্ব আবিষ্কার | 
আর একটি অ্যামেস্ান-শিক্ষিত মাদী শিল্পাঞ্জী, ‘লান৷’ একবার, 
ক্ষেপে গিয়ে তার শিক্ষককে গাল পেড়েছিল, “You green shit |” 

এ খিস্তিটা বাংলায় ব্যবহার হয় না। কিন্তু লান৷ তো ইংরাজি, 
জানতো না। সে কেমন করে বুঝে নিল কোন একজন মানুষকে 
টয়লেটের নোংরা” বলে অভিহিত করলে তার মনের ঝাল মিটবে | 
তাও শুধু ‘shit? নয়; ‘green shit’! বিশেষণ-বিভূষিত খিস্তি! 
বাঙলায় ভাবানুবাদে £ “ষাড়ের গোবর P 

ডলফিন নিয়ে যে গবেষণ! হয়েছে তা আরও বিস্ময়কর | 

সেসব কথা বলতে গেলে আর একখানা গোটা বই লিখতে, 
হয়। লিখতে হয় নয়, লিখছি ! কবে ছাপা হবে বলতে পারি alt 
মোটকথা না-মানুষরা যতটা বোকা, বতটা মক বলে আমর! ভাবি 
আসলে তারা মোটেই তা নয়! 

ধান ভানতে এই শিবের গীত গাইছি একটি বিশেষ কারণে । 
কিশোরবয়স্ক পাঠক-পাঠিকাকে জানাতে যে, এ-কাহিনীতে যেমন 
নাকডটুকে স্বার্থপর, কাকেশ্বরকে কন্দিবাজ, নেকড়েকে বোকা, দাদুকে 
বুদ্ধিমান দেখানে। হয়েছে না-মানুষেরা অনেকটা! সেই রকমও হতে, 
পারে। একই প্রজাতির মধ্যে বুদ্ধিমান আর বোকা থাকতে পারে ! 
এ নিয়ে গবেষণামূলক গ্রন্থটি লেখা শেষ হলে তোমরা তা জানতে 
পারবে | Animal Behavior এবং Animal Intelligence- 
এর উপর সহজবোধ্য কিন্তু ইংরাজি বইও আছে, পড়ে দেখতে পার | 
আর তোমাদের অনুরোধ করব_-ছোটদের এই নাকনিচুর গল্পট! 
শোনাবার পর এ sav নিয়ে কিছু আলোচনা কর; যাতে ওর! 
না-মানুষদের ভালবাসতে শেখে ! ন! হলে শুধুমাত্র শিকার কাহিনী! 


পড়ে পড়ে ওদের ধারণ হবে_ জীব্জন্ত-না-মানুষরা আছে শুধু 
এয়ারগানের শিকার হতে। 


এ 


| 


৷৷ প্রথম দৃপ্ত ৷৷ 


[মঞ্চের ডানদিকে অরণ্য, বা দিকে শেয়ালের বাড়ি। অরণ্য 
অংশে তিন চারটি কার্ড-বোর্ডের গাছ । একটি গাছের গুড়ি দিয়ে 
বানানো cafe  বী-দিকে শেয়ালের বাড়ি। সেখানে একটি খাট, 
বিছানা পাত৷ | পিছনে টেবিল, টেব্ল্ল্যাম্প। উপরে দেওয়ালে 
বড় বড় ছুটি শেয়ালের ছবি। তার পাশে জানলা ও ভিতরে যাবার 
দরজা | 

মঞ্চের মাঝামাঝি শেয়ালের-বাড়িতে ঢোকার একটি দরজার 
প্রতীক--তিনকাঠের ফ্ৰেম পাল্লা নেই ৷ সেট! শেয়াল-বাড়ির সদর, 
দরজা | ফ্রেমের গায়ে একট! পিচ্‌বোৰ্ডের সাইনবোর্ড বা নেমপ্লেট 
টাঙানো ; কিন্ত পেরেক থেকে দর্শকদের উল্টো-দিকে মুখ করে 
ঝোলানোতে সাইন-বোর্ডটা পড়া যাচ্ছে না। 

অরণ্য-অংশে যখন অভিনয় হবে তখন অভিনেতাটা বস্তুত 
শেয়াল-বাড়ির অবস্থিতির কথা ভ্ৰক্ষেপ করবে না ৷ যেন সেটা নেই | 

শেয়াল-বাড়ির বিপরীত দিক থেকে শেয়ালের প্রবেশ ] 


১ 
নাকউচু-১ 


শেয়াল il 


কাল থেকে না খেয়ে আছি। এ জঙ্গলে কি একটা নেংটি 
Sage নেই pep: আছে! অনেক-অনেক খরগোশ 
আছে এ জঙ্গলে । তুল্তুলে মাংস ! কিন্তু বেটারা YA 
শেয়ান| ! খুট্‌খুট্‌ করে আসে আর স্নুট্‌স্থট্‌ করে পালায় | 
আর সবচেয়ে ধড়িবাজ A নাকউচু খরগোশটা |... তো ! 
চার-চারটে খরগোশ ! বাঃ! এদিক পানেই আসছে! 
একটু আড়ালে যাই | ধরতেই হবে! 

[ শেয়াল গাছের আড়ালে লুকায়। একদিক দিয়ে নাকউচু 
আর তার বউ লম্বাকান এবং বিপরীত দিক দিয়ে nig ও 
দিদা খরগোশের প্রবেশ ] 


‘লম্বাকান ৷৷ এই যে, দাদু-দিদাও আজ এদিকপানে SALS এসেছেন 


দিদা ॥ 
দাদু ॥ 
নাকউচু ৷৷ 
দিদা ॥ 


vig I 


নাকউচু ৷৷ 
দাদু || 


দেখছি। তারপর ? কী খবর? 

আর খবর ! খবর মোটেই ভাল নয় নাতিবে৷ ৷ সারা 
জঙ্গলেই আজ কেমন যেন শেয়াল-শেয়াল গন্ধ | 

তাছাড়া শুনলাম আজ নাকি একটা বজ্জাত শিকারীও 
এসে জুটেছে এ জঙ্গলে ! 

অত বদি ভয়, তাহলে দিনরাত গর্তের ভিতর থাকলেই 
পারেন? 

পেট যে মানে না নাকউচু। তাছাড়া বাপ-মা-হারা নাতি- 
নাতনিছটোকেও তো! না-মানুষ করে তুলতে হবে। 
ছেলেটা গেল শেয়ালের পেটে, ব্যাটার বৌটাকে ধরল 
নেকড়েয় । সবই তো জান। 

আচ্ছা নাকউচু, তুমি দিনরাত তোমার arabi অমন Wy 
করে রাখ কেন বলতে ? 

কেন? তাতে কী হয়? 

শেয়ালে তোমার SE নাকটা দেখে ফেলতে পারে | 


২ 


শেয়াল ॥ [গাছের আড়াল থেকে মুখ বার করে ] ধরতেই হবে! 
চার-চারটে নধর খরগোশ | 
MATH ৷৷ ফুঃ! আমাকে দৌড়ে ধরবে এমন শেয়াল এখনো তার 
মায়ের পেটে ! 
শেয়াল ৷৷ [ এক লাফে সামনে এসে ] বটে !! তবে DIA এবার ! 
[ চারজন খরগোশই ভয়ে হতভম্ব ! তারা ঠক্‌ ঠক্‌ করে 
কাপছে | দৌড়ে পালানোর কথাও যেন ভুলে গেছে 1] 
কইরে ASS Z ? তোর শেয়াল-মাম! নাকি এখনো তোর 
দিদার পেটে? আয়, একটু মামা-ভাগ্নেয় কোলাকুলি 
করি? 
(rtsal পিছু হটছে ; লম্বাকান মাটিতে বসে পড়েছে। 
নাকউী'চু স্ট্যাচু | ] 
থর-থর করে কীপছিস্‌ কেনরে ? নে ছোট, AAMA: s cafa, 
কেমন দৌড়ে পালাতে পারিস ! ওয়ান.‘‘ট্‌.‘‘ধি! 
[ “প্রি-বলার সঙ্গে সঙ্গে নেপথ্যে বন্দুকের ফায়ারিং-এর শব্দ । 
তৎক্ষণাৎ নাকউ'চু বসে পড়বে । গুলি ‘শেয়ালের কানে 
লেগেছে | কানটা ছিটকে মাটিতে পড়ে । মুহূর্তে শেয়াল 
আর চার খরগোশ যে যেদিকে পারে ছুটে পালায়। 
শিকারীর প্রবেশ । পরনে খাকি হাফ-প্যান্ট aasa, 
কাধে বাইনোকুলার, FEI হাতে বন্দুক। 
শিকারী ॥ [ গান ] হায় হায় হায়রে__ 
আমি এক ভ্যাবাচ্যাকা শিকারী! 
বন্দুক-ঘাড়ে বৃথা জঙ্গলে-জঙ্গলে ফিরি | 
মনে ভাবি, বাঘ মারি.-'হা ভী মারি, ছাগ:মার্লি 
গণ্ডার মেরে করি শান্ত এ প্রাণটা | 
আসলেতে [ হাঁটুতে চাপড় মেরে ] মশা মারি 


৩ 


ঘরে ফিরে গুল্‌ মারি 
শেরালট! কস্কালো, রেখে গেল কানটা ৷৷ 

[ শেয়ালের কাটা-কানটা তুলে দর্শকদের দেখায় । ফেলে 

দেয়। হাই তোলে ] বড্ড ঘুম পাচ্ছে। 

[ মাটিতে বসে, ফ্রাক্স থেকে জল খায় । আবার গান ধরে] 
হার হায় হায় রে-_আমি এক ভ্যাবাচ্যাকা শিকারী : 
ঘুম পেলে < fe মারি (শুয়ে পড়ে) 
হাই পেলে তুড়ি মারি, 
মনে ভাবি বাঘ মারি-__পারি ন! ৷ 
তবু আশা ছাড়ি না ॥ 

[ শিকারী ক্রমে ঘুমিয়ে পড়ে। নাক-ডাকার শব্দ আক 

ঝি'ঝির ডাক। পা টিপে টিপে নাকউ'চু আর লম্বাকানের 

প্রবেশ] 

লম্বাকান ॥ আবার ওদিকে কোথায় যাচ্ছ? ওদিকে সেই espe 
শেয়ালটা আছে না | 

নাকউ'চু॥ দূর বোকা ! দেখলি না, শেয়ালব্যাটাকে শিকারীটা গুলি 
করল [ মাটি থেকে শেয়ালের কাটা-কানটা তুলে নিয়ে 
দেখায়] আযাই SRL! কানকাট্টা মামার কানটা, 
দেখেছিস্‌? 

লম্বাকান ৷৷ [ হঠাৎ শিকারীকে দেখতে পেয়ে] ও-__মা-গো | 
ওখানে ওটা কী? 

নাকউ্চু ॥ বুঝলি না? সেই শিকারীটা ! ক্লান্ত হয়ে ঘুমাচ্ছে। 

লম্বাকান ৷৷ UT = SIA ভীষণ ভয় করছে! 

নাকউচু॥ দূর বোকা ! ও তে ঘুমাচ্ছে | ভয় কি? এবার দ্য্যাখ্‌, কী, 
কাণ্ডটা করি-_ 

লঙ্বাকান॥ কী? কী করবে তুমি? [ নাকউ'চুর হাত চেপে ধরে ] 


৪ 


নাকউ'চু ৷৷ হাত ছাড় | আমি ওর বন্দুকটা চুরি করব ! [হাত ছাড়িয়ে 
এগিয়ে যার ] 

লম্বাকান॥ ও__মা-গো | না, না, আমার ভীষণ ভয় করছে কিন্তু ! 

নাকউচু॥ ভয় করছে তো গর্ভে গিয়ে সেঁদো | আ্যা-'আ্যা--* আযাই! 
[ সন্তৰ্পণে এগিয়ে এনে বন্ধুকটা তুলে নেয় ] দেখলি t 
App! এখন এ বন্দুক আমার। এখন থেকে আমি এ 
বনের রাজা ! 

লম্বাকান ॥ ও-_মা-গো | আমার fes 

নাকউ'চু॥ ভয় করছে তো ? এই ভয় ভয় করেই তুই গেলি! অত 
ভয় কিসের র্যা? নে; চল, এবার কেটে পড়ি। এখনি 
হয়তো শিকারীটা উঠে পড়বে | 

বায়] 


॥ দ্বিতীয় v9 ॥ 

[ একই দৃশ্য | অরণ্য অংশ | শিকারী ইতিমধ্যে উঠে চলে গেছে। 
শেয়ালের বাড়ির সাইন-বোর্ডটা এবার পড়া বাচ্ছে। লেখা আছে: 
‘শৃগাল নিকেতন? | কাঠের Sioa বেঞ্চিতে দাছু-দিদা বসে আছে। 
aig লাঠিটাকে ঠেশান দিয়ে পাশে রেখেছে | খবরের কাগজ পড়ছে। 
দিদার হাতে নিটিং-এর উল-কাটা। সে খোকার জন্য একটা 
উলের সোয়েটার বুনছে | 


দাদু ॥ 


দিদা ॥ 


দাত ॥ 


দিদা ৷ 


দাদু ॥ 
MCE I 
দাদু ॥ 
ATI's I 
দিদা ৷৷ 


NITE I 
দিদা ৷ 


তুমি যাই বল বড়বৌ, নাকউ'চুর কথাবার্তা আমার কেমন 
বেন ভাল লাগে না। পাড়াতুতো-সম্পর্কে সে তে 
আমার নাতি হয়? অথচ আমাকে sas করে না। 
সেটা আমিও লক্ষ্য করেছি। ও বড়দের সম্মান রেখে 
চলতে জানে ন৷ | এক-নম্বর স্বার্থপর ! সব সময়েই 
একটা BLAIS ভাব। 

ছোকর| একটু জোরে ছুটতে পারে বলে ধরাকে Ul 
জ্ঞান করে। 

চুপ «x! ওরা দুজন এদিকেই আসছে। 


[ সামনের উইংস্‌ দিয়ে বন্দুক-কাধে নাকউ'চু আর ভ্যানিটি- 
ব্যাগ হাতে লম্বাকানের প্রবেশ | 


এই যে নাকউ'চু ! কাল শেয়ালের হাত থেকে খুব বাঁচা 
গেছে যাহোক | 

শেয়াল? ফুঃ! ওসব কানকাট্টা শেয়ালের গঞ্জে। আমার 
কাছে করতে এস ন! দাছু। শেয়াল Cel তুচ্ছ, এখন 
নেকড়েকেও আমি কেয়ার করি না। বুঝলে ? 

কী পাগলের মতে৷ qq নাকউ'চু ? 

জী নেহি। পাগল নহী ! অব ম্যর মহারাজ বন্‌ গয়্যা ! 
বুঝলে? এখন থেকে আমি এ বনের মহারাজা ! 
মহারাজ। ! মানে? 

মানে, এইটে [ বন্দুক দেখায় ]! দেখেছ? 

ও-মা | তুমি বন্দুক কোথায় পেলে গে| ? 


নাকউঁচু ৷৷ রাজার! মানিক পায় কোথায় গো? 


খোকা ॥ 


[ খোকা-খরগোশ আর খুকুখরগোশ ঝোপের আড়াল 
থেকে জোড়া-পায়ে লাফাতে লাফাতে ঢোকে। | 


ea, নাকউ'চুদাদা, তুমি বন্দুক কোথায় পেলে? 


৬ 


খুকু ৷ 
নাকউঁচু ৷ 


দাদু ৷ 


ওটা আমাকে একবার দেখতে দাও-ন৷ ATS R দাদা ? 
বাজে বক্বক্‌ Payal! এসব হল গিয়ে কলকজার: 
ব্যাপার | যা? পালা 1 

তা সে যেখান থেকেই পাও pev ভাই, তুমি 
এই বন্দুক দেখিয়ে এ-পাড়। থেকে শেয়ালদের তাড়াতে 


পারবে তো | 


নাকউ'চু॥ শেয়াল? Œ ! কানকাট্টা-সেপাই তে! ছাড়, এখন বাঘ- 


দিদা ॥ 


লমঙ্বাকান ॥ 


নাকউচু | 


দিদা ॥ 


নাকউ'চু 


দিদ| ॥ 


নাকউ'চু 


সিংহও এ শৰ্মাকে দেখলে ল্যাজ গুটিয়ে পালাবে। 
নাহলেই_গুড়ুম্‌! 

বেঁচে থাক নাকউপ্চু। আমরা সবাই এবার থেকে তোমার 
গর্তের কাছাকাছিই থাকব | 

নিশ্চয় ! নিশ্চয় ! 

[ স্বগতঃ ] কী পাগল সব! [দিদাকে] গর্ত? গর্ত 
আবার কোথায় দেখলে দিদা ? 

বাঃ! যে গর্তটায় তুমি আর AUCA চিরটাকাল:** 

দূর ! ও গর্তে এখন আর আমর! থাকব নাকি? এ 
খরগোশ-পাড়াতেই থাকব না | 

তার মানে? তাহলে কোথায় থাকবে এখন থেকে ? 
[হাত তুলে দেখায় ] â “কানকাট্া-নিকেতনে? | বন্দুক 
দেখিয়ে আগে মামাটীকে পগার পার করবো ৷ তারপর 
ib হয়ে বসে থাকব À বাড়িতে | 


খোকা-খুকু ॥ কী মজা! কীমজা! আমরা সবাই এবার থেকে 


শেয়ালের বাড়িতে থাকব | 


নাকউ'চু ৷৷ বাজে বক্‌ বক্‌ করিস্‌না। তোরা কেন থাকবি? ওখানে 


দিদা ৷ 


তো শুধু আমি থাকব তোদের বৌদিকে নিয়ে | 
আর আমর! ? আমরা। কোথায় থাকব? 


৭ 


নাকউঁচু ৷ 
লম্বাকান ৷৷ 
নাকউীচু॥ 
খোকা ৷ 


খুকু 
SIVE ৷৷ 
দাত্‌ ॥ 


নাকউঁচু ৷ 


দাদু ॥ 


নাকউ'চু॥ 


দাদু ৷৷ 
নাকউ'চু। 


যে-গর্তে চিরটাকাল ছিলে। সবাইকে আমি ঠাই দেব 
কেমন করে ! 

তা কেন? 'শৃগাল-নিকেতন তো মস্ত বড় বাড়ি। 
সবারই ঠাই হবে ওখানে | 

তুমি থামবে লম্বাকান? যা বোঝ না, তা নিয়ে মেলা 
বক্‌ বক্‌ কর Al | 

তোমার বাড়িতে আমাদের থাকতে দেবে না afe? p 
দাদা? 

আমাদের তাহলে শেয়ালে ধরবে যে? 

কেন ধরবে? ছুটতে জানিস্‌ না? কই আমাকে ধরুক 
দেখি-- 

বুঝলাম ৷ বন্দুক হাতে পেয়ে এখন তুমি আমাদের ভুলে 
গেছ! এই বুড়ো-বুড়ি আর বাচ্চাদের প্রাণ বীচাবার 
কোন গরজই নেই তোমার | 

দেখ দাদু ! স্বার্থপরের মতে৷ কথ! বল না। শেয়ালের 
বাড়ি তো আর গড়ের মাঠ নয়? কতজনকে আর ঠাই 
দিতে পারি, বল? আর দশ-বিশটা খরগোশ যেভাবে 
বাচছে তোমাদেরও সেইভাবে বাচতে হবে। 

ঠিক আছে, ঠিক আছে। ঠিকই বলেছ তুমি । আমি বুড়ো 
হয়ে গেছি! বড় স্বার্থপর হয়ে গেছি। এস বড়বৌ, 
আয়রে খোকা-খুকু'-" [ প্ৰস্থানোদ্যত ] 
আচ্ছা শোন। বুরেছ দাদু, আমি প্রথমে শেয়ালের 
বাড়িটা দখল col করি, তারপর তুমি না-হয় একদিন 
আমার দরবারে এভ্তাল| দিও। দেখি, কী করা বায় | 
তোমার ‘দরবারে’ ? 

মানে আমি Col এখন রাজ! কি 21 | 


৮ 


gl শাহ্‌-য়েন-শাহর অসীম মেহেরবানী। 
[ ছদ্মকুনিশ করে খোকাখুকু ও দিদাসহ প্রস্থান] 
লগ্বাকান ৷৷ ছি, fe, fe ! ওরা কী ভাবল বল তো T 
নাকউচু॥ কী আবার ভাববে? কে কী ভাবছে অত ভাবতে গেলে 
আমার চলে না bare চল, শেরালের বাড়িটা দখল 
নেওয়া যাক এবার । প্রথমে আমাদের সাবেক গর্ত থেকে 
মালপত্রগুলো গুছিয়ে নিয়ে আসতে হবে AAD | AA 
লম্বাকান ॥ আমার fed 
নাকউচু ৷৷ জানি! ভয় করছে! আরে বাপুঃ আমার হাতে যতন? 
এই যন্তরটা Bee 
[ কথা বলতে বলতে প্রস্থান ৷ শেয়ালের বাড়ির পিছনের, 
অর্থাৎ ভিতরের পর্দা সরিয়ে শেয়ালের প্রবেশ । তার বেশ 
একটু সাজ-গোজ। গলায় ডুগডুগি | কবিগানের ভঙ্গিতে 
সে ডুগ্‌ডুগি বাজাতে বাজাতে মঞ্চের মাঝামাঝি চলে 
আসবে। কিন্তু আসবে তে-কাঠের দরজাটা দিয়ে ] 
emma [ ডুগডুগি বাজিয়ে কবিগানের aa ] 
শোন, শোন, শোন সবে, শুন দিয়া মন 
শৃগাল-নিকেতনেতে আজ সবার নিমন্ত্রণ! 
[ca] Sorry! না ভাই, তোমাদের সবার নয় | শুধু 
নেকড়ে-খুড়োর !--'কেন ? [ গান ] 
শেয়াল-ভায়ার জন্মদিন আজ, তাই তো রে এই ভোজ | 
নে্-পাউডার মেখেছি তাই, করেছি সাজ-গোজ | 
খামার-বাড়ির হাঁস-মুরগি সামনে যেটাই পাব, 
ক্যাক্‌ করে তার মট.কাবো ঘাড়, রোস্ট বানিয়ে খাব | 
fex যদি নাকউচুটার মুলাকাৎ পাই ফিন্‌ 
বানিয়ে কাবাব তাকেই খাব_তা-ধিনা-ধিন্‌ feu 


৯ 


কাক্বেশ্বর ৷৷ 


শেয়াল ॥ 


[গদ্যে] আচ্ছা এমন চমতকার জন্মদিন তো INT 

একবারই আনবে ! সেদিনটাতেও ওরা টপাটপ ধর! দেয়৷ 

নাকেন? 

[ গান ] এমন দিনে খরগোশের] দেয় ন! কেন queue ? 
[ নেপথ্য থেকে হেঁড়ে গলায় ] Happy birthday: 

to you ! 

aka? কে আমায় হ্যাপি-বার্থ-ডে' জানায় আড়াল: 
থেকে ? 


কাকেশ্বর ॥ [ এক লাফে সামনে এসে ] আমি বড়দ। ! কাক্কেশ্বর. 


শেয়াল ॥ 


কাক্ধেশ্বর ॥ 


শেয়াল ॥ 


কাকেশ্বর ॥ 


কুচকুচে | এ মগডালে বসে আক কষছিলুম--'সাত-ছুকুনে 
কত হয় ?"--তা হ্য। বড়দা ! তোমার জম্মোদিনে শুধুমাত্র 
নেকড়ে-খুড়োর নেমন্তন্ন ? কেন, এই সোনার-চীদ ছোট্ট 
ভাইট| কি বানের জলে ভেসে এস্ছে? অঁ? ক! 

মেলা ‘ক-ক’ কপচাস্নে ! আমাদের খাওয়ার পর এঁটো- 
কাটা সব তোকেই তো খেতে দিই | দিই ন।? 

হ্যা দাও। তা দাও । নেমকহারামি করব all fee 
TORT মাংস তাতে থাকে বল বড়দ! ? সব তো ছিবড়ে' 
আর এটো-কীট। ! ওয়ান ATS হাগ্সার্সেন্ট মাংসও থাকে: 
না হাড্ডিগুলোয় | নয় কি? 

তুই ভীষণ লোভী কাকেশ্বর । দিনরাত শুধু খাই-খাই ! 
আচ্ছা, এবার থেকে তোকে হু-একটুক্‌রে| MAS দেব, 
শুধু এটে|-কাট| AT! এবার ঠিকমতে। খরগোশের 
ঝাকটার সন্ধান এনে দে MAI 

কা-কা-কা | খাওয়া-খাওয়া-খাওয়। ! এক্ষণি সন্ধান এনে 
দিচ্ছি! আমার কিন্তু ফাইভ-পার্সেন্ট কমিশন চাই ï 
মিনিমাম্‌ ! 


yo 


নাকউচু ৷ 


লম্কাকান ॥ 


নাকউচু ৷ 


লম্বাকান ৷৷ 


নাকউচু ॥ 


[ কাকেশ্বর নাচতে নাচতে চলে বাবে হাত-ডান| নাড়তে 
নাড়তে ৷ শেয়াল তার পাল্লাহীন দরজায় শিকল তুলে 
দেবার মূকাভিনয় করে চলে যায় | বিপরীত দিক থেকে 
নাকউচু আর লম্বাকানের প্রবেশ | নাকউচুর হাতে বন্দুক 
আর লম্বাকানের একহাতে সুটকেশ অপর-হাতে একটা! 
বেতের ঝোলা ৷ নাকউচু পাল্লাহীন দরজায় কড়ীনাড়ার 
ভঙ্গি করে ] 

শোয়ালমামা। শেয়ালমামা, বাড়ি আছে| হে? 

[ কেউ. সাড়া দেয় না ] 

কী দরকার বাপু এসব উঠংকো ঝামেলায়? দিব্যি তো! 
ছিলাম খরগোশের গর্তে!  সত্যিকথা বল্ব? আমার 
বাপু, কেমন যেন'-- 

চোপ ! [আবার কড়া নাড়ে] ও কানকাট্টা মামা ! 
তোমার ভাগ্নে যে এসে গেল তোমাকে ঘাড় ধরে 
তাড়াতে | এস, দরজা খোল [নীরবতা ] ও! বাইরে 
থেকে শেকল-তোলা দেখছি! [ শিকল খুলে ঘরের ভিতর 
ঢোকে ] আয় লম্বাকান, ভিতরে আয়! 

[ দুজনে ভিতরে আসে | 

[ নাকউচু ভিতর দিক থেকে দরজায় খিল লাগানোর ভঙ্গি 
করে | জানলাগুলো ভাল করে খুলে দে Cel লম্বাকান। 
সারা-বাড়িটায় কেমন যেন fafa শেয়াল-শেয়াল গন্ধ ! 
তা শেয়ালের বাড়িতে শেয়ালের গন্ধ তো থাকবেই | 

[ ইতিমধ্যে সুটকেস্‌ খুলে rajal বড় খরগোশের ছবি 
বার করেছে। ছবি টাঙাতে টাঙাতে বলে | শেয়ালের 
বাড়ি মানে? এ বাড়ি col এখন আমার ! দাড়৷ 
দখলদারিটা পাকা করে আসি, [ স্বুটকেস্‌ থেকে একটি 

সাইনবোর্ড নিয়ে বাইরে আসে। ‘শৃগাল নিকেতন’ 
নেমপ্লেটটা ছুড়ে ফেলে MA! আর হাতের সাইন- 
বোর্ডটা টাঙিয়ে দেয়। তাতে লেখা ‘নাকউচু নিকেতন l ] 
অন্যান্য ঘরের জানলাগুলো খুলে দিয়ে আর | 
[ শেয়ালের ছবি ছুটি মাটিতে ফেলো দেয় ] 

লম্বাকান ॥ আর সব ঘর যে তালাবন্ধ ৷ 

নাকউচু ॥ অ। ঠিক আছে। কানকাট্টা আস্ুক। তারপর ব্যবস্থা 
হবে। 
[ বাইরের উইংস দিয়ে নাচতে নাচতে আর গাইতে- 
গাইতে শেয়ালের প্রবেশ ] 

শেয়াল ॥ (gea) কিম্বা যদি নাকউচুটার মুলাকাৎ পাই FA 

বানিয়ে কাবাব তাকেই খাব, তা-ধিন|-ধিন্‌ ধিন্‌ || 

[ হঠাৎ সাইন-বোর্ড-এর দিকে নজর পড়ায় থমকে যায় ] 
আয় বাপ! ব্যাটার কী দুঃসাহস ! কখন চুপিসারে 
নেমপ্লেটটা পালটে দিয়ে গেছে! 
[ সাইনবোর্ড টেনে নামায় । ফেলে দেয়। সদরে Atal 
দিয়ে] একি! দরজা ভিতর থেকে বন্ধ দেখছি! 
[চেঁচিয়ে ] কে রে? ভেতরে কে ঢুকেছিস্‌ ? বেরিয়ে আয় ! 
[ নাকউ'চু সদর-দরজার খিল খুলে দ্বারের কাছে দাড়ায় | 
বন্দুকটা সে পিছনে লুকিয়েছে। শেয়াল যেন নিজের 
চোখকেই বিশ্বাস করতে পারছে ন! 1] তুই? ATE! 


আমার বাড়িতে ? 

নাকউঁচু ৷৷ [ ওর কণ্ঠস্বর নকল করে ] তুই? কানকাট্ট৷ ! আমার 
বাড়িতে ? 

‘শেয়াল ॥ [দর্শকদের ] ব্যাটা বদ্ধ পাগল হয়ে গেছে! কাকে কী 
বলছে জানে না | 

'লম্বাকান ৷৷ [ উকি মেরে ] ও-মা-গো ! ওট| কে? 

শেয়াল।| [ ওদের পথ আড়াল করে ] তোদের যম! স্বেচ্ছায় 
ফাদে পা দিয়েছিস! এখন পালাবি কোথায়? 
বাছাধন ? 

MISH ॥ [ লম্বাকানকে ] সরে যা! আমাকে টিপ, করতে দে! 

শেয়াল || আজ তুল্তুলে মাংস খাব! জোড়া খরগোশ | 

নাকউ'চু ॥ খাওয়াচ্ছি! আমার হাতে এটা কী দেখেছিস্‌? 

[ বন্দুক তুলে দেখায় || 

শেয়াল ৷৷ [ চমকে ওঠে ] আয় ad ওটা কী রে তোর হাতে? 

নাকউ'চু II দেখে চিনতে পারছিস্‌ না? দেগে দেখাব ? 

শেয়াল | বন্দুক! বন্দুক তুই কোথায় পেলি ? 

APSR ॥ সে খোজে তোর কি দরকার ? তুলতুলে মাংস খাবার 
সাধ হয়েছিল না? আয়, আরও কাছে আয়! কানটা 
তে গেছে, এবার জানটা «is | 

শেয়াল ৷৷ না রে MISSE! তোর মাংস খাবার কথা বলিনি । সে 
মানে: ইয়ে [ চলতে চলতে ] অন্য খরগোশ ! মানে, 
AY পাড়ার--আমি বরং বাই! 

নাকউ'চু না দাড়া [ শেয়াল দাড়িয়ে পড়ে ] এ নেমপ্লেটটা খাটিয়ে 


দিয়ে যা! 

শেয়াল । এই যাঃ! তা কেমন করে হয়? এটা হাজার হলেও 
আমার বাড়ি--- 

নাকউচু ৷ ছিল! এখন এটা আমার বাড়ি । টাঙিয়ে দে বলছি। 
নইলে, তত 


শেয়াল ॥ দিচ্ছি বাবা, দিচ্ছি [ নেমপ্লেটট| টাঙিয়ে দেয়] কিন্তু.-- 
ইয়ে-..আমি তাহলে কোথায় থাকব? 
MITE ৷৷ যেখানে খুশি । গাছতলায় থাকতে পারিস! না হলে 

কোনো ইছুরের WEBS খুঁজে দেখ, বরং | 

শেয়াল ॥ enim বাঃ! দুষ্ট তাই কখন! হয়! আমি হলাম 
গিয়ে শেয়াল ! একটা খরগোশের ভয়ে ইছুরের গর্ভে 
Giga t 

নাকউচু ৷৷ মেলা বক্বক্‌ করিস্‌ না । তোর বাড়ির চাবির গোছাটা 
দে! [শেয়াল ইতস্তত করছে] দে বলছি! আমি 
তিন গুন্ব | ওয়ান ---টু--- 

শেয়াল ৷৷ আযাই যাঃ! Bel কী ইয়াকি করছিস! এই নে 
[চাবির গোছা ছুঁড়ে দেয়] 
কিন্ত আজ যে আমার জন্মদিন ছিল রে নাকউ'টু! 

নাকউ'চু i নাকি? Many happy returns | 

শেয়াল ॥ না, মানে, ইয়ে--*নেকড়ে খুড়োর যে আজ আমার 

বাড়িতে নিমন্ত্রণ আছে! 

নাকউচু ৷৷ কী দুঃখের কথা ! তাকে বলে AA CANON ক্যানসেল্ড১! 
[ শেয়াল মৰ্মাহত হয়ে চলে যেতে থাকে। হঠাৎ ঘুরে 
দাড়িয়ে দাত খি'চিরে আক্রমণের ভঙ্গি করে। নাকউচু 
তৎক্ষণাৎ বন্দুক তোলে | ANT যাঃ। দুষ্ট! বারে বারে 
বন্দুক তুলিস্‌ কেন র্যা ? [প্রস্থান] 
[নাকউপ্চু চাবির গোছাটা তুলে নেয়। শেয়ালের ছবি 
ছুটোও। ] চল, এবার অন্যান্য ঘরগুলোর দখল নিতে 
হবে | [ উভয়ের পিছনের ছার দিয়ে প্রস্থান | 
[বাইরের দিক থেকে দাছু-দিদী আর খোকাখুকুর প্রবেশ এ 

খোকা ৷৷ এ তো নাম লেখা! আছেঃ 'নাকউ'চুনিকেতন।' এই 
বাড়িটাই__ 

দাদু দীড়।! এটা ধূর্ত শেরালের একটা চালাকিও হতে পারে | 
হয়তে| সাইনবোর্ড টাঙিয়ে আমাদের ফাদে ফেলতে চায় ! 

[ সদর-দরজার কাছে এসে শেশকে ] নাঃ। শেয়ালের 
গন্ধ নেই। খরগোশী খুসবু। আয় তোরা | 
[সদরে কড়া নাড়ে। ভিতর থেকে লম্বাকান ও নাকউষ্চু 
শয়নকক্ষে আসে | 

লম্বাকান ৷৷ কে? কে কড়া নাড়ছে? 

দিদা ৷৷ ভয় নেই লম্বাকান। আমরা | [ লম্বাকান দরজা খুলে 
দেয়। সকলে ঘুরে ফিরে বাড়িটা দেখে | সবাই মঞ্চের 
মাঝামাঝি অভিনয়াংশে বেরিয়ে আসে | ] 

Wg!  শেয়ালের বাড়ির ভিতরটা আগে কখনো! দেখিনি । বেশ 
বড় বাড়ি। 

নাকউষ্টু ৷৷ হ্যা। চলে যাবে Ub! তিনটে বেডরুম উইথ, 
ত্যাটাচড্‌ বাথ | একটা গেস্টরুম | একটা GI 
ডাইনিং-হল। এছাড়া রান্না-ভ্াড়ার col আছেই | 

দিদা ॥ তোমরা! দু'জন বরং এ বড় মাপ্টার্স বেড-রুমটায় থাক। 
বাকি ঘরগুলোয় বিশ-ত্রিশট! খরগোশ দিব্যি থাকতে 
পারবে। 

লম্বাকান ॥ তা তে বটেই। বলতে গেলে গোটা থরগোশ-পাড়ার 
APCHAS: ` ` 

নাকউ'চু ৷৷ বাজে বক্বকৃ কর না তো! আঙগু-বাচ্চ৷ নিয়ে সবাই 
এক্ষুণি এসে জুটবে। ঘর-দৌর নোংরা করবে GT সব 
সাফা করবে কে? ওসব ঝুট-ঝামেল। আমার আবার 
সইবে না! বাপু । 

দিদা | তৰে কি শুধু আমরাই ST 

নাকউ'চু 'ক-জন? নয়, লম্বকৰ্ণ 'দু-জন’ ! 

wig বুঝেছি! তাহলে মিথ্যা আশ! দিয়ে আমাকে আসতে 
বলেছিলে কেন নাকউ্টু? 


নাকউচূ--২ 

নাকউ'চু ॥ মিথ্যে আশা দিয়ে? কবে? কাঁ বলেছিলাম? 


দিদা || 


তুমি সকালবেলা বলূলে না__-আগে শেয়ালের বাড়িটা 
দখল করে নিই, তখন আমার দরবারে এত্তেলা দেবেন? 


লম্বাকান ॥ [ নাকউ'চুকে ] আমি একটা কথা বলব? 
নাকউপ্টু ॥ [লম্বাকানকে ] না! বলবে না! [দাদুকে ] অ! 


দিদ| ut 


বলেছিলুম বুঝি cel ঠিক আছে,_ রাজার বিচারে ভুল 
হয় না। ঠিক আছে__ফেলো কড়ি, মাখো তেল | তুমি 
দাদু, একট! কাজ যদি করে দাও তাহলে তার প্রতিদান 
UD মাঝ পথেই থেমে যায়। দাছু-দিদা কথাট। কী-ভাবে 
নিচ্ছে লক্ষ্য করে ] 

ঠিক. আছে STI গরজ বড় বালাই। আগে শুনে 
দেখি, বুড়োটাকে রোজ কী করতে হবে | 


TTS G ৷৷ ইয়ে.-.আমার বাজারটা | এখন তো নিজে হাতে বাজার 


দিদা | 


করা আর আমার পক্ষে ভাল দেখায় না। তাই 
দাছ যদি রোজ সকালে ফুলকপি, বাঁধাকপি, টাটকা 
মটরশুটি, হল cel কিছু গাজর, পালং শাক... 

তার মানে wig যদি তোমার বাজার-সরকার হতে 
রাজি হয়! 


নাকউচু ৷৷ ছিঃ! দিদা! অমন করে বলতে হয়? বাজার 


দিদা | 


সরকারকে পয়ম! দিয়ে বাজারে পাঠাতে হয় । আমি কি 
তেমন করে দাছুর হাতে ATA দিতে পার? 
তাহলে? তুমিই col বললে--‘বাজার say | 


নাকউ'চু ॥ না, মানে, ঠিক ‘বাজার করা’ নয়। পয়সা দিয়ে কেনার 


কথা আমি বলিনি। তোমরা Cel নিজেদের জন্যে করতে 
বাবেই। এ সঙ্গে আমাদের খাবারটুকু যদি-..তবে 
আমার বাপু টাটকা সন্ধি-ছাড়া মুখে রোচে না | 


S LP 


দাদু বুঝেছি। এস গো ৷ এখানে অহেতুক সময় নষ্ট করে 
কীলাভ? 

দিদা ॥ যাচ্ছি তবে শেষটুকু বুঝে বাই [ নাকউ'চুকে ] তুমি 
মোটমাট বল্তে চাইছ যে, রোজ সকালে বদি আমরা! 
তোমাদের ছুজনের মতো শাকসবজি ভেট দিই, তাহলে 
আমাদের চারজনকে এখানে থাকতে দেবে, এই তো? 

লম্বাকান ॥ আমি একটা FÒ বল্ব 2 

TASH ৷৷ [ লম্বাকানের দিকে একটা হাত বাড়িয়ে থামতে বলে। 
দিদাকে বলে ] তুমি কিছুই বোঝনি দিদা | তোমাদের 
এ বাড়িতে থাকতে দেবার কথা আমি একবারও 
বলেছি? আমি বলতে চাই-_আমাদের দুজনের মতে৷ 
টাটকা! শাকসবজি যদি তোমরা রোজ পৌছে দাও 
তাহলে আমি শেয়ালকে হুকুম দেব--সে যেন তোমাদের 
চারজনকে বাদ দিয়ে শিকার করে। বুঝেছ? শেয়ালট। 
এখন আমার নামে থরহরি কাপে ! 

agin [দিদাকে ] আর কতক্ষণ A স্থার্থপরটার সঙ্গে বক্রক্‌ 
করবে? চলে ai— 

[ দাছ-দিদা, খোকা-খুকুর প্রস্থান ] 

লম্বাকান ॥ তোমার ব্যবহারে আমার বিশ্রি লাগে । দাছু-দিদা Tel 
মানুষ | অথচ" 

নাকউ'চু ৷৷ বুড়ো হয়েছে বলে কি মাথাটা! কিনে ফেলেছে? ওসব 
উট্‌কো বামেল| আমার sum হয় না বাপু! আমার 
সোজা হিসাব : “ফেল কড়ি, মাখো তেল, আমি কি 
তোমার পর ? এখানে থাকতে দেবার।কথা তো আমি 
একবারও বলিনি i 

লগ্বাকান || কিন্তু এত বড় বাড়িতে আমরা একা an 


১৯ 


সময় কাটবে কী করে? 

নাকউ'চু ৷ ঠিক আছে। তোমাকে একটা কালার্ড টি. ভি. এনে 

; দেব অথন। 

লম্বাকান ॥ কালার্ড টি. ভি.! তুমি কোথায় পাবে? অত টাকা 
কোথায় তোমার ? 

নাকউ'চু I সব কথায় তোমরা এমন ‘টাক|-টাক|’ কর কেন বলতো ? 
দিদাকে যেই বললুম, শাকসবজি আনার কথা, অমনি, 
বুড়িটা টাকার কথা তুলল। তোমাকে যেই বললুম, টি.ভি, 
এনে দেব, অমনি তুমিও টাকা-পয়সার কথা তুললে! 
কেন রে বাপু? এই যে বন্দুক, এই যে বাড়ি, এসব তো 
আমার? কত টাকা খরচ হয়েছে এজন্য ? M? 
[ বাইরে সদরে কড়া-নাড়ার শব্দ | শেয়াল আবার ফিরে 
এসেছে ] আবার কে এল জ্বালাতে! [ চীৎকার করে ] 
কে রে কড়া নাড়ে? 

শেয়াল || [ ফ্রেমের বাইরে দাড়িয়ে ] আমি। মামা | মানে, শেয়াল- 
মামা ৷ নাকউ'চু, কাইগুলি একবার বাইরে আসবে ? 

নাকউ'চু ৷৷ [ বন্দুকট| হাতে তুলে নিয়ে] বড় জ্বালাও বাপু তুমি ! 
সময় নেই, অসময় নেই [ ভিতর থেকে দরজী-খোলার 
ভঙ্গি করে বন্দুক S foca দাড়ায় ] আবার কী চাই? 

শেয়াল ॥ ইয়ে হয়েছে...আমার বৈঠকথান। ঘরে আমার dae 
আর ঠান্মার ফটো দুটো আছে। সে দুটো আমাকে দিবি t 

নাকউ'চু Ir তোর বৈঠকথানা ঘরটা আবার কোন্‌ চুলোয় 1 

শেয়াল ॥ না, মানে...আমার ভূতপূৰ্ব বৈঠকখানা৷ ঘরে। যেটা তুই 
এখন দখল করেছিস্‌ ! 

নাকউ'চু | অ। তা কিসের ছবি বললি যেন? 

শেয়াল ৷৷ আমার ঠাকুদ্দা আর ঠাম্মার ছবি! 

নাকউচু ॥ ও, হ্যা, হ্যা মনে পড়েছে | একজোড়া বিশ্রি খ্যাকশেয়ালের 
ছবি তো। এ দেওয়ালে টাঙানো fea! কিন্ত সে ছবি 
তো এখন নেই | 

শেয়াল ৷৷ নেই? ‘নেই’ মানে? কোথায় গেল? 

NAVE Va পুড়িয়ে ফেলেছি | 

শেয়াল ॥ এঃ! ছি-ছি-ছি! বড় অন্যায় করেছিস্। আমার দাছ্‌- 
দিদার ছবি__তুই শেষকালে পুড়িয়ে ফেললি | 

নাকউচু ৷৷ কেন GERA না? ওরা যে আমার দাছু-দিদাদের ঘাড়- 
মটকিয়ে খেয়েছে! যা, যা! পালা এখন | 

শেয়াল ৷৷ [ প্ৰস্থানোদ্যত ] যাচ্ছি, যাচ্ছি [ফিরে] কিন্ত এমন তৈরী 

বাড়িঘর ছেড়ে কোথায় যাই বলতো ? 

লম্বাকান ৷৷ আমার কিন্তু ভীষণ... 

নাকউচু চো-প! (শেয়ালকে ) এই শোন কানকাট্ট৷ ৷ তোকে 
এ চাকরদের ঘরটায় থাকতে দিতে পারি, কিন্তু একটা 
শর্ত আছে। 

শেয়াল॥ শর্ত! কী শৰ্ত, বল? 

নাকউচু ৷৷ শর্ত ঠিক নয়, আমার কথা হচ্ছে : ফেল কড়ি, মাখো 

তেল’... 

শেয়াল॥ বেশ তো | কী করতে হবে বল্‌? 

নাকউচু॥ তুই আমার চাকর হবি? ঘরদোর সাফ করবি, কপির 

ডাটা সেদ্ধ করে দিবি--জল তুলবি, বাসন মাজবি-- 

শেয়াল ॥ [ স্বগতঃ ] দ্যাখে৷-‘'দ্যাখে৷..‘দ্যাখে| ! তোমরাই দ্যাখে ! 
ব্যাটার কী VAI | 

THER আ্যাই কানকাট্৷ ! কী বিড় বিড় করছিস্‌ র্যা? 

শেয়াল॥ না, ও কিছু নয়। বলছিলুম কি__নেকড়ে ? নেকড়ে- 
খুড়োকে এখানে থাকতে দিবি না? 


২২ 

নাকউচু ॥ 


শেয়াল ॥ 


নাকউচু ৷৷ 
শেয়াল ॥ 


নাকউচু ৷৷ 


শেয়াল॥ 


নাকউচু ৷৷ 


নেকড়ে ॥ 


দিতে পারি। ce সে আমার বাড়ির দারোয়ানি 
করতে পারে। তার জন্যে হাট থেকে ভালো বকলেস্‌ 
কিনে আন্বখন? কিরে? রাজি? 
ঠিক আছে | ভেবে দেখি ৷ আচ্ছা চলি [ প্ৰস্থানোদ্যত ] 
আই! শুধুসুধু চলে যাচ্ছিস্‌ যে বড়? 
শুধু-মুধু চলে যাচ্ছি’ মানে ? 
তুই কী বোকা রে! আদব-কায়দা কিছু জানিস্নে 
দেখ্ছি। রাজার সামনে থেকে ও-ভাবে যেতে নেই, 
বুঝলি? পিছু হটে যেতে হয়---কুনিশ করতে করতে ! 
[আর সহা করতে পারে না ] চোপরাও ! বেয়াদব ! 
[দাত থি'চোয়। নাকউচু অমনি বন্দুক তোলে ।] 
[ শেয়ালের দ্ৰুত প্রস্থান ] 
[ লম্বাকানকে দেখে; সে দোর গোড়ায় বসে পড়েছে ] 
এ কীরে? তোর কী হল? নে ঘরে চল 
[ উভয়ের প্রস্থান ] 
[ সামনের দিক দিয়ে নেকড়ের প্রবেশ | তার হাতে-একটা' 
মুগুর, অপর হাতে ফুলের তোড়। | সে নাচতে-নাচতে 
ও গাইতে-গাইতে আসছে ] 
(গান ) তাইরে নারে, তাইরে নারে, তাইরে নারে নারে | 
এ জঙ্গলে ক-খান TE আছে রে কার ঘাড়ে? 
আমার ডরে সবাই মরে নেকড়ে আমি রাজ! | 
বাঘ-সিংহ নাইরে হেথায় বাজ! বগল বাজা । 
( এক চর মঞ্চে নেচে ফিরে এসে আবার গান ধরে ) 
খরগোশের! আমায় দেখে থরথরিয়ে কীপে 
ভয়েতে বায় মরেই কিন্বা পালায় সে ত্রিংলাফে। 
জন্মদিনের নেমন্তন্ন হুকা হুয়ার বাড়ি 
ফুলের তোড়। বগলে তাই এলাম তাড়াতাড়ি ৷ 


২৩ 


না = 
এ জঙ্গলে কখান মু আছে রে কার ঘাড়ে? 

নাকউচু ৷৷ 


নেকড়ে ॥ 


নাকউচু ৷৷ 


নেকড়ে ॥ 


নাকউচু ৷ 
নেকড়ে ॥ 
নাকউচু | 
নেকড়ে ॥ 


নাকউচু॥ 


নেকড়ে ॥ 


নাকউচু ৷৷ 


[ সদর দরজার কাছে এগিয়ে এসে কড়া নাড়তে গিয়ে 
হঠাৎ থেমে গন্ধ শেশাকে ] আঃ কী সুন্দর ! খরগোশী গন্ধে 
চাদ্দিক ম-ম করছে। শেয়াল ! [ কড়া নেড়ে ] ভাইপো ! 
শেয়াল-ভাইপো | বাড়ি আছে| হে? 

[ বন্দুকহাতে ভিতর-দরজা দিয়ে প্রবেশ করে। সদর- 
দরজার ভিতর দিক থেকে সাড়া দেয় [ এখন পাল্লাহীন 
দরজার দুপাশে দুজন, কিন্তু যেন কেউ কাউকে দেখতে 
পাচ্ছে না] এত রাত্তিরে তুই কেরে? 

আয় বাপ্‌! খরগোশের গলা ! কিন্তু তা কেমন করে 
হয়? ভাইপো খরগ্রোশের কাবাব বানালো | আর সেই 
কাবাব কথ| কইছে? (জোনে ) আমি নেকড়ে খুড়ো | 
এত রাত্রে কী চাই? 

তুই কে? আমি নেমন্তন্ন খেতে এনেছি। শ্যালের বাড়ি। 
এটা তোর শ্যাল-এর বাড়ি aa! বাইরে কি লেখা 


` আছে দেখিস্নি ? 


আমি যে লেখাপড়া জানি ন৷ ৷ তুই কে? 
[ নাকউচু দরজা খুলে দেয়। বন্দুক তার পিছনে ধরা ] 
তোর নেমন্তন্ন 'ক্যানসেল? হয়ে গেছে। যা পাল| | 
কানকাট্৷ এখানে থাকে না ৷ 
[ স্বগতঃ ]! আয় বাপ! ব্যাটা বদ্ধ পাগল হয়ে গেছে! 
কাকে কী বলছে জানে না! 
কী বিড়বিড় করছিস্‌ র্যা ? 
তুই সেই নাকউচু দৌড়বাজট| নয়? নিজে থেকে শ্যযালের 
বাড়িতে মাথা গলিয়েছিস্‌ ? 
তুই কালা নাকি? বল্ছি ন|--এট| এখন শেয়ালের 
বাড়ি নয়। 

নেকড়ে II 
নাকউচু॥ 
নেকড়ে ॥ 
নাকউচু ৷ 


নেকড়ে ॥ 


নাকউ'চু॥ 


নেকড়ে ॥ 


aS I 


নেকড়ে ॥ 


নাকউ'চু॥ 


নেকড়ে ॥ 


কী মজা! আজ তুল্তুলে মাংস খাব । খরগোশী শামি- 
কাবাব | 

[ বন্দুক তুলে ] খাওয়াচ্ছি। আমার হাতে এটা কী? 
দেখেছিস্‌ ? 

আর বাপ্‌ ৷ ওটা কী রে তোর হাতে? 

দেখে চিনতে পারছিস ন| ? দেগে দেখাব? 

নাঃ না, দরকার নেই। আমি চিনেছি। আচ্ছা, আমি 
না হয় চলেই যাচ্ছি 

আযাই ব্যাটা নেকড়ে । শোন্‌। তুই--.ইয়ে---আমার, 
বাড়ির দারোয়ান হবি? ভাল বকলেস্‌ কিনে দেব। 
কানকাট্টাট| আমার চাকর হবে বলেছে। 

[ স্বগতঃ ] ভাবা বায়? ব্যাটা পু'চকে খরগোশ ! কাকে 
কী বলছে। 

ঠিক আছে। রাতটা ভেবে MA! কাল সকালে এসে 
বলিস্‌। কেমন? [ নেকড়ে প্রস্থানোদ্যত ] এ্যাই ব্যাটা | 
আমাকে কুনিশ করে গেলি না ? 

[ স্বগতঃ ] ভাবা যায়? [প্ৰকাশ্যে ] কুনিশ করব 
মানে? A 

[ দেখিয়ে ] তিন পাপিছু হটতে হবে, এমনিভাবে £ 
সেলাম! সেলাম !! সেলাম dI 

[ নাকউ“্চু নিচু হতেই নেকড়ে আক্রমণ করতে যাবে। 
তৎক্ষণাৎ নাকউ'চু সোজা হয়ে বন্দুক উচিয়ে ধরবে ] 

[ সামলে নিয়ে মুখটা হাসি-হাসি করে | ফুলের তোড়াটা 
ফেলে দেয়। নাকউ“চু দরজ। বন্ধ করে দেবার মূকাভিনয় 
RA! নেকড়ে চলতে চলতে বলে ] ভাবা যায় ? জেগে 
আছি না স্বপ্ন দেখছি? 


২৬ 


ps 


চিনতে পারছিদ না? দেগে দেখাব? 

Ya 
Na wa H 


^ 


খোকা ॥ 
লম্বাকান ॥ 


খোকা ॥ 


SISSE I 
খোকা ॥ 
নাকউচু ৷৷ 
খুকু॥ 


দিদা ৷ 
লম্বাকান ॥ 
খুকু ॥ 

দাদু l 
খোকা ॥ 
দাদু ॥ 

খুকু l 


[ ইতিমধ্যে খোকা-খুকু ছুটতে ছুটতে মঞ্চে ঢুকে পড়েছে | 
হঠাৎ নেকড়েকে দেখতে পেয়ে ‘স্ট্যাচু’ মেরে যায়। নেকড়ে 
ওদের দেখতে পায়নি ৷ সে আপন মনেই বলে চলেছে ] 
একটা পুচকে খরগোশ আমাকে বলছে, এমনিভাবে 
কুনিশ করতে : সেলাম ! সেলাম !! সেলাম !!! [প্রস্থান] 
[ থোকা-খুকু প্ৰাশ, করে বসে পড়ে । তারপর সাবধানে 
হামাগুড়ি মেরে সদর দরজার দিকে এগিয়ে যায়। দরজায় 
কড়া নেড়ে ফিসফিস করে ডাকে ] 
নাকউ'চু দাদা । দরজা খোল। শিগগির | 
[ ভিতরের দ্বার দিয়ে ঘরে ঢোকে। এগিয়ে এসে সদর 
দরজা খুলে দেয় ] তোরা? এতরাত্রে? 
বৌদি! শিগগির দরজা বন্ধ করে দাও। নেকড়ে !! 
[ ইতিমধ্যে ভিতর থেকে নাকউ*চুও প্রবেশ করেছে ] 
নেকড়ে! কোথায়? 
নেকড়েটা আমাদের পেলাম করছিল, নাকউ'চুদাদ| । 
কী করছিল? 
এমনিভাবে : সেলাম ! সেলাম !! সেলাম !!! 

[ দাছ-দিদার দ্রুত প্রবেশ ] 
খোকা-খুকু এদিকে এসেছে ?.‘‘এই csl I 
ভয় নেই দাদু। নেকড়ে ওদের দেখতে পায়নি | 
দিদা! নেকড়ে আমাদের সেলাম করছিল | 
কী করছিল? 
এমনিভাবে !__সেলাম | সেলাম !! সেলাম !!! 
যাঃ! স্বপ্ন দেখেছিস্‌। 
না দাদু? আন্মো দেখেছি। এইভাবে: সেলাম! 
সেলাম !! সেলাম !!! 

wig | দুটোই পাগল। আয়, এবার বাড়ি যাই-- 
লম্বাকান ॥ আজ রাতটুকুর মতো এখানেই থেকে যান না MEL 
অন্ধকার হয়ে গেছে। বাইরে এখন শেয়াল-নেকড়েরা 


wma জানি দিদিভাই | থাকতে তো আমরাও চাই। কিন্ত 
তোমাদেরই নাকি তাতে অস্থবিধে-- 


লম্বাকান ৷ কিছু অসুবিধা নেই ৷ ত্যাত্বগুলো ঘর । আস্মুন ভিতরে । 
খাবার যা আছে তাই ভাগাভাগি করে খাওয়া যাবে। 
নাকউ'চু ঠিক আছে। তবে শুধু আজকের রাতটুকুই। রোজ 
রোজ এমনটা না হয়| মনে থাকে যেন। 
দিদ।॥ মনে থাকবে শাহ্‌-য়েন-শাহ। আপনার দৌলতে ভূলবার 
কিযো আছে? 
[ সকলে পিছনের দ্বার দিয়ে ভিতরে চলে যায়। সামনের 
উইংস দিয়ে নেকড়ে ও শেয়ালের প্রবেশ ] 
নেকড়ে॥ ছি-ছি-ছি। mad সমাজে আর মুখ দেখানো যাবে 
না। একটা পু’চকে খরগোশ, তার ভয়ে তুই--ভাইপো- 
শেয়াল__আর আমি, খুড়ো-নেকড়ে পথে পথে ফ্যা ফ্যা 
করে ঘুরে বেড়াচ্ছি। তার উপর আজ আবার তোর 
জন্মদিন ! 
শেয়াল ॥ ব্যাটা বলে কি ন|--‘আমার বাড়িতে চাকর হবি? বাসন 
মাজবি, জল তুলে দিবি ? 
নেকড়ে ॥ <! আমাকেও বলছিল_আমার বাড়ির দারোয়ান 
হবি? বকলেসং কিনে দেব P 
শেয়াল ॥ খুড়ো, একটা কিছু কর! আর তো সহা হয় al | 
নেকড়ে ॥ উপায় নেই ভাইপো ৷ ওর হাতে বন্দুক | তার চেয়ে 
চল, দেখি অন্য খরগোশগুলো কোথায় লুকিয়ে আছে:-- 

শেয়াল॥ না! এ নাকউচ্টাকেই ঘাড় মটকে খেতে হবে ৷ চল, 
আমরা জানলা দিয়ে ঢুকি-- 

নেকড়ে ॥ বোকার মতো কথা বলিস্‌ ন৷ ভ্রম করে বন্দুক দেগে 
দিলে ? তার চেয়ে বরং কাকেশ্বরকে খবর দে | সে অনেক 
অঙ্কটঙ্ক জানে । নিশ্চয় একটা বুদ্ধি বাংলাতে পারবে | 

শেয়াল | এতরাতে তাকে কোথায় পাবে? 

কাক্কেশ্বর ॥ [ ঝোপ থেকে একলাফে ঝুপ করে এগিয়ে আসে ] 
না ডাকতেই আমি সাড়া দিই, cores স্যার | $ | ক। 

নেকড়ে এই তো কাকু এসে গেছে। শোন্‌ কাকেশ্বর, আমর! 
ভীষণ বিপদে পড়েছি." “একট! হাঁড়-বজ্জাৎ খরগোশ. 

কাকেশ্বর ৷৷ ASST | 

নেকড়ে ॥ হ্যা, নীকউচু। ব্যাটা বলে কিনা__ 

কাকেশ্বর ॥ [ নাকউচুর কণ্ঠস্বর নকল করে ] 'আ্যাই ব্যাটা নেকড়ে। 
তুই''ইয়ে-".আমার বাড়ির দারোয়ান হবি? ভাল 
বকলেস, কিনে দেব ? | 

শেয়াল re, ও সব জানে | 

কাক্কেশ্বর ॥ জানিই Cel ! ভ্যারেগ্। গাছের মগডালে বসে এ জঙ্গলের 
সব খবরই শর্সাকে রাখতে হয়, বুঝলে বড়দা ? কা-- 

নেকড়ে ॥ দেখ. কাক্েশ্বর, এ জঙ্গলে খরগোশই আমাদের প্রধান 
খাদ্য৷ একটা পুচকে খরগোশের বাচ্চা যদি আমাদের 
এভাবে বে-ইজ্জৎ FI: ` ` 

কাকেশ্বর ॥ বঝলাম। কিন্তু তোমরা কী করতে চাও 7 কও? ক-- 

শেয়াল ॥ তুই কিছু বুদ্ধি বাৎলাতে পারিস্‌ ? 

FREI ৷ পারি। এমন বুদ্ধি বাংলাতে পারি যে, দো-নল! বন্দুক 
ইজুকাল্টু P মাইনাস টু--- 

নেকড়ে ॥ তার মানে? 


9o 


$5 


! 
উপর আজ আবার তোর জন্মদিন 
তার 


কাকেখর ৷ টু-মাইনাস-টু কত হর জান না? জিরো। কপূর | 


নেকড়ে ॥ বলিস২কিরে ! p মন্তরে উপে যাবে? কেমন করে? 
কাকেশ্বর ৷ বল্ছি। কিন্ত ধরতে পারলে তোমরা এ নাকউ'চ্টাকে. 


খাবে Cel ? ক? 

শেয়াল॥ আলবাৎ। ক্যাক করে ধরে NÒ করে ঘাড় মট্‌কাবে| । 

নেকড়ে | হাড়-মাস চিবিয়ে খাব। 

কাৰেশ্বর ৷ বাঃ। আর আমি? বুড়ো আঙুল pua ? 

শেয়াল॥ না, না, এ'টো-কীটা, ছিবড়ে-টিবড়ে তোকেই দেব | তাই 
তে খাস, তুই? 

কাক্কেশ্বর ৷৷ না, দাদ৷৷ ওসব ধাষ্টামোর বিজ.নেসে কাকেশ্বর থাকে 
না। তিনজনের সমান ভাগে যদি রাজি থাক- তবেই 
আমি এ বিজনেসের পার্টনার হব। থাটিথি, ওয়ান-ধার্ড 
পার্সেন্ট! ই! ক! 

নেকড়ে ৷৷ [.স্বগতঃ ] ব্যাটা কী বলছে, এক বন্ন বোঝা যায় না। 
আরবি না ফাসি? 

শেয়াল॥ একবারে তিনভাগের এক ভাগ ? একটু বাড়াবাড়ি হয়ে 
যাচ্ছে না? একটু কম-সম্‌ করে--* 

কাকেশর ৷৷ না, বড়দা | তাহলে এসব ধাষ্টামোর বিজ্‌নেসে কাকেশ্বর 
নেই ৷ বড়য়-ছোটয় ছয়-ছয়টা আছে। দেড়খানা অন্তত 
আমার চাই। 

শেয়াল॥ মানে? ছয়-ছয়টা কী আছে? 

কাকেখর ॥ হুই মগজালে বসে ত্রৈরাশিকের..'না, না, ভগ্নাংশের অঙ্কট| 
কষে ফেলেছি। ছুই প্লাস আড়াই একুনে হয় গিয়ে সাড়ে 
চার। ফোর-পয়েন্ট ফাইভ ডিভাইডেড্‌, বাই fa, 
ইজুকালটু ওয়ান আযাণ্ড-হাফ । 

নেকড়ে ৷৷ [ স্বগতঃ] 481 আরবীও নয়, ফার্সিও নয় ! নির্ঘাৎ 

AE বলছে। 
শেয়াল॥ তুই বলতে চাস_-ও বাড়িতে সাডে-চারটে খরগোশ 
আছে? 

«iced ৷ আছে। দাছু-দিদা, নাক-কান হলো গিয়ে চার, আর 
বাচ্চা ছুটে! ওয়ান-ফোর্থ হিসাবে_-হাক। একুনে ফোর 
পয়েন্ট ফাইভ | 

নেকড়ে ॥ ওর! সবাই এ বাড়িতে আছে? 

কাক্কেশ্বরৱ আছে। এবং একটি বন্দুকও “আছেন? | ই। ক। 

শেয়াল ॥ বুঝেছি । বেশ তাই সই | fes বন্দুকটা কপূর হবে কি 
করে? 

কাকেশ্বর ॥ ভানুমতীর খেল ! ওরা ঘুমিয়ে পড়লে এ জানলা দিয়ে 
gea! বন্দুকটা বড়বিদ্যা করব । 

নেকড়ে ॥ ‘বড়বিদ্যা’ মানে? 

কাক্কেশর ৷৷ চুরি করব | 

শেয়াল ॥ পারবি? 

কাকেখর ৷৷৷ আলবাৎ ! চুরি বিদ্যা বড় বিদ্যা__জীবনে পড়িনি ধরা 
আমি নবদ্বীপের বায়স-সমাজ থেকে ‘চৌধ্চঞ্ুু বাচস্পতি' 
খেতাব পেয়েছি। বুঝলে? হা-হাহা ! কা-কা-কা ! 

নেকড়ে ॥ ঠিক আছে। আগে তুই বন্দুকটা চুরি কর। আমরা 
একটু গ! ঢাক! দিই." [ আলো! নিবে যায় ] 

নাকউচু_৩ 


॥ তৃতীয় দৃপ্ত ॥ 

[গোটা স্টেজটাই এখন শেরালের বাড়ি। গভীর NEI 
খাটের উপর নাকউচু ঘুমাচ্ছে। বাকি সবাই মেঝেতে ঘুমাচ্ছে। 
অরণ্য-অংশের গাছগুলি wie) মদর-দরজার ফ্রেমটাও। ঘর 
প্রায়ান্বকার। সম্ভব হলে স্পট-লাইটে অভিনয় হবে। পর্দা উঠে 
গেলে দেখা যাবে, সবাই অঘোরে ঘুমাচ্ছে। একটু পরে পিছনের 
জানলাটা খুলে গেল। কাক্কেশ্বরকে দেখা গেল । সে সন্তর্পণে 
জানলা দিয়ে ঘরে ঢোকে | সবাইকে একে একে লক্ষ্য করে । মঞ্চের 
বিভিন্ন অংশ থেকে সে এই দীর্ঘ স্বগতোক্তিটা বলবে । সম্ভব হলে 
আলে! তাকে অনুসরণ করবে | 


কাক্কেশ্বর ৷৷ [ স্বগতঃ] মনে হচ্ছে সবাই Mara ঘুমাচ্ছে [eel 
হোক, একটু বরং পরখ করে CRA: ER অ-কারে-_ক" | 
ক-অ, ক-অ | TAA আ-কারে-_কা»! ক|--ক| ! [ কেউ 
সাড়। দেয় না ] নাঃ! সবাই অঘোরে ঘুমাচ্ছে [ খোকা- 
খুকুর কাছে গিয়ে ] সাত-দুকুনে কত হয়? [ খোকা- 
খুকু সাড়া দেয় না | কাকেশ্বর বন্দুকটা তুলে নেয়। 

দাদু 


পা-টিপে-টিপে সে চলে যাচ্ছিল। হঠাৎ কী ভেবে থমকে 
দাড়িয়ে পড়ে ] শেয়াল আর নেকড়ে বলেছে থাট্ৰি-থি 
ওয়ান-থাৰ্ড পারসেণ্ট কমিশন দেবে ! আমার বাপু বিশ্বাস 
হয় ন! ৷ কাজ হাসিল হলেই আমার বরাতে শুধু হু_স্‌! 
আরহু-_-স২!--তার চেয়ে এক কাজ করি না কেন? বন্দুক 
তো এখন আমার হাতে? সব কটাকেই শেষ করে 
ফেলি !.-.তাহলে সাত-ছুকুনে চৌদ্দ দিন ধরে একাই 
ভোজ খাওয়া বাবে !.."বাঃ! বাঃ | তোর কী বুদ্ধি রে বাব| 
কাকেশ্বর কুচকুচে ! [ নিজের পায়ের ধুলো মাথায় দেয়। 
তারপর নিজের মাথায় হাত রেখে ] ‘বেঁচে থাক’ বাবা 
areas, বেঁচে থাক ! [ বন্দুকটা উচিয়ে নাকউচুকে টিপ 
করে Jena, [sra টানে; কিন্ত ‘ফায়ার’ 
হয় না ৷ AW করে একটা শব্দ হয় মাত্র ] এ__কী ? শুধু 
মুধু খট্‌ করে খটকা ধরিয়ে দিল যে? [ বন্দুকের ফুটোয় 
চোখ লাগিয়ে ] আ-ছ্যা al wi! বন্দুকে গুলিই নেই! 
খবরটা .ওদের জানাতে হচ্ছে! [ বন্দুকট! ফেলে রেখে 
চলে যেতে যেতে | ] বা-বা-বা ! কা-কা-কা [প্রস্থান ] 
[ উঠে বসে ] ও গো ! শুনছ? 

[ উঠে বসে ] শুনেছি! আমিও ঘুয়াইনি ! 

কা শুনেছ। বল তো? 

ঠিকই শুনেছি। বন্দুকে টোট| ভরা নেই! কাকেশ্বর 
ফায়ার” করল, তাতে শুধু AB! করে শব্দ হল একটা | 
গুলি বার হল না | 

এখন কি করা যায়? 

ওদের সবাইকে ডেকে তোল | কিন্তু পালাবই বা কী 
করে? সদর-দরজা খুললেই তো! নেকড়ে আর-শেয়াল*** 

few || কিন্তু শুনলে না? কাকের ওদের ডেকে আনতে গেল ! 
ওরা এবার এসে দরজা ভাঙবে | 

WR ol নাঃ! আমার মনে হচ্ছে বন্দুকে নিশ্চয়ই গুলি ভরা 
আছে। শিকারী কখনো! বন্দুকে টোটা না ভরে জঙ্গলে 
ঘোরে ? বোধহয় “সেফ ক্যাচ'-ট| লাগানো আছে। 

দিদা || ‘সেফ্‌টি-ক্যাচ’ ! তার মানে? 

দাহ ॥ বন্দুকে একটা করে “সেফ্‌টি-ক্যাচ’ থাকে । যাতে 
অদাবধানে বেমন্ধ৷ গুলি ছুটে না যায়। ফায়ার করার 
আগে সেই ‘সেফ টি-ক্যাচ’ট! খুলে দিতে হয়। দাড়াও, 
বন্দুকটা পরখ করে দেখি. আগে [ বন্দুকের কাছে বায় ]। 

নাকউচু ৷৷ [ ত্রিং করে লাফিয়ে ওঠে ] খবরদার ! 


দাদু ॥ না ভাই নাকউচু, আমি তোমার বন্দুকট| চুরি করতে 


যাইনি | শোন, একটু আগে এ খোলা জানলা দিয়ে 
কাকেশ্বর এসেছিল । সে বললে, বন্দুকে গুলিই নেই ! 

নাকউচু ॥ ওসব আষাটে গপ্পে। আমাকে শোনাতে এস না। আমি 
নিজের চোখে দেখেছি, তুমি বন্দুকটা চুরি করতে যাচ্ছিলে 
[ বন্দুকটা উচিয়ে ] | বাও! বেরিয়ে যাও বলছি-- 


দিদা ॥ বেরিয়ে যাব! এত রাত্রে? বাইরে এখন শেয়াল- 
নেকড়ে 

নাকউচু ॥ সে-সব আমি জানি ন| ৷ চোরের ঠাই হবে না এখানে ! 
গেট, আউট | 


দাদু ॥ বেশ তাই বাচ্ছি। 

লম্বাকান ৷৷ [ একটু আগে উঠে পড়েছে ] ছি-ছি-ছি! তুমি কী! 
তুমি খরগোশ-জাতির কলঙ্ক! 

নাকউচু ॥ বটে ! তবে তুমিও বিদায় হও ! এ বাড়ি শুধু আমার ! 
আমার একার ! এখানে আমি একাই থাকব ! 

লম্বাকান ৷৷ তাই থাক! আস্মন AZ! যা থাকে কপালে! আমরা! 
সবাই চলে যাব। 

দাদু || একটু অপেক্ষা কর নাতবৌ। এ স্বার্থপরটাকে একটা 
কথা বলার আছে। শোন নাকউচু! কাকেশ্বর ওদের 
ডেকে আনতে গেছে । ওরা এখনি কিন্ত দরজা ভেঙে 
ঘরে ঢুকে পড়বে ! 

নাকউচু ॥ আস্থুক শেয়াল! আস্থুক নেকড়ে! নাকউচুর হাতে 
যতক্ষণ বন্দুক আছে-- 

AR ॥ বন্দুকই আছে। তাতে গুলি ভরা নেই! 

নাকউচু | তাই নাকি! প্রমাণ চাও? দেগে দেখাব! 

শেয়াল ॥ [ নেপথ্যে ] ও নাকউচু-সাহেব ! তোমরা সবাই একসঙ্গে 
আছে| তো ? ছোটর-বড়র ছয়-ছয়টা ৷ দরজা! খোল | 

নেকড়ে | [ নেপথ্যে ] ভাইপো, ও দরজা খুলবে না! দরজাটা 
ভাঙতে হবে | 

দাদু || সৰ্বনাশ! ওরা দরজাটা ভেঙে ফেলছে। 

নাকউচু ॥ সবাই সরে যাও! আমাকে টিপ করতে দাও ! 
[ নেপথ্যে দরজ! ভাঙার শব্দ ৷ সবার আগে কাকেশ্বরের 
প্রবেশ | সে পিছু হেঁটে আসছে, নেপথ্যের দিকে তাকিয়ে 
কথা বল্তে বল্তে আসছে | 

কাকেশ্বর ৷৷ থাটি-ধি, ওয়ান-থার্ড পার্সেন্ট ! অঙ্কে ভুল হয় না যেন! 
[ শেয়াল ও নেকড়ে এতক্ষণে প্রবেশ করেছে ] 

নাকউচু ৷৷ [ বন্দুক উচিয়ে ] খবর্দার ! 
[ কাকেশ্বর তৎক্ষণাৎ সবার পিছনে গিয়ে লুকায় ] 

শেয়াল ॥ ভয় দেখাচ্ছিস,! এ বন্দুক দেখিয়ে ? 
[ নেকড়ে আর শেয়াল এক-পা এক-পা করে এগিয়ে আসে, 
আর কাকেশ্বর এক-পা এক-পা করে পিছিয়ে যায় ] 

শেয়াল 


৷৷ আযাই ব্যাটারা ! মাথার উপর হাত তোল [ওরা তাই 


করে ] এবার তিনটে কুনিশ করে পিছু হটে চলে যা! 
॥ কুনিশ ! মানে? 


থোকা-খুকু ৷৷ কুনিশ জান না? এইভাবে করতে হয়ঃ সেলাম ! 


নেকড়ে 


"a 


শেয়াল 

শেয়াল 


সেলাম !! সেলাম !!! 

॥ কিন্তু---ইয়ে---আমার যে মাজায় বাত | 

॥ কই! তাড়া করার সময় তো বাত ছিল না | ঝুট বাৎ! 
কর কুনিশ | 

৷৷ আয় বাপ! কী বরাৎ! আমি শেয়াল! আর একটা 
OLS খরগোশ বলছে কুনিশ করতে | 

॥ তাই করতে হবে। কুনিশ করে এ তল্লাট ছেড়ে চলে 
বাবি আর কোনদিন এ জঙ্গলে আসবি না। বুঝলি? 

॥ আযাই বাঃ! কী ইয়াকি করছিস! wi 

Il আমি তিন গুনব ! ওয়ান:--টু--- 

॥ করছি বাবা, করছি! সেলাম ! সেলাম !! সেলাম !!! 
[প্রস্থানোদ্যত। শেয়ালও পিছু পিছু পালাতে*চায়] 

॥ আযাই ব্যাটা শেয়াল! তুই যে কুনিশ a করেই কেটে 
পড়ছিসং। 

॥ করছি tal করছি! সেলাম ! সেলাম !! সেলাম !!! 

[ প্রস্থান ] 


লম্বাকান ৷৷ দাদু! কী করে কী হল? 


দাদু 


॥ তোমার কর্তাটি শুধু চুরি করতেই শিখেছে। বন্দুক কি- 
করে চালাতে হয় ত! জানে না। বন্দুকের এইটাকে 
বলে ‘সেফ্‌টি-ক্যাচ ৷ ক্যাচ লাগানো থাকলে Gata 
টানলেও ফায়ার হয় all নাও হে নাকউচু, তোমার 
চোরাই মাল নাও ! 

আর কোনদিন এ জঙ্গলে আসবি শা! 

ক্ষুদে পরিচালকদের জন্য 


নাটকটা ছোটদের পড়ে শুনিয়েই যদি ক্ষান্ত হও তাহলে Cel 
ল্যাঠা চুকেই গেল! শ্রোতা! খুব ছোট হলে কাকেন্বরের a 
ত্ৰৈরাশিকের--‘না, না, ভগ্রাংশের অঙ্কগুলে| একটু হয়তো বুঝিয়ে 
দিতে হবে। কিন্তু লম্বা ছুটির মধ্যে শুনেছি, তোমাদের ঘাড়ে মাঝে 
মাঝে নাকি ভূত চাপে । নাটক মঞ্চস্থ Fal ! 

বড়রা বদি ব্যবস্থাপনার দায়িত্ব নেন, তা হলে তে| কথাই নেই। 
কিন্তু যদি আমার কিশোর পাঠক-পাঠিকাই সে দায়িত্ব নেয়, 
তাহলে কয়েকটা পরামর্শ দিতে পারি | মানে, আমরা অভিনয়কালে 
যেসব সমস্যার সন্মুখীন হয়েছিলাম, আর কী-ভাবে তার সমাধান 
করি। 

এ নাটক একবার ঘরোয়াভাবে মঞ্চস্থ করি, একবার ক'লকাতা' 
দূরদৰ্শনে। শেষেরটা, অর্থাৎ দূরদর্শনের জন্য নাটকটা অন্য কায়দায় 
লিখতে হয়েছিল। সে প্রসঙ্গ থাক। মঞ্চে প্রথমবার অভিনয়- 
কালে যারা খোকা-খুকু সেজেছিল তারা এবার স্কুল-ফাইনাল দিচ্ছে। 
আর নাকউচু__খুডি__নাকনিচু-লম্বাকান-শেরাল-নেকড়েরা এখন 
অনার্গ নিয়ে কলেজে পড়ে। বুঝতেই পারছ, তার মানে, অনেক: 
দিন আগেকার কথা | 

প্রথম কথা, নাটকের সঙ্গে যে ছবিগুলো আছে ও-গুলো কল্পনা 
রাজ্যের। ওভাবে মঞ্চ-সজ্জা করা যাবে WD] করার প্রয়োজনও' 
নেই। আমি লিখেছি 'তে-কাঠের? পাল্লাহীন দরজা, এ'কেছি মোক্ষম 
দরজা | অভিনয়ের সময় ছবিগুলোর কথা ভূলে ASI 

একটা শক্ত কথা বলি। যারা সংস্কৃত নিয়েছ তারা বুঝবে d 
‘অভিনয়’ শব্দটা হচ্ছে “অভি পূর্বক নি-ধাতু অল্‌” ! তার মানে 
অভিনবভাবে নিকটে আসা | কে কার নিকটে আসছে? কুশীলবরা! 


৪৮ 


দর্শকের মনের কাছাকাছি আসছে। feu একহাতে তে! খঞ্জনী বাজে 
না, তাই দর্শকদেরও এগিয়ে আসতে হয় কুশীলবদের কাছে। 
পরস্পর পরস্পরকে সাহায্য করে । AFD তে-কাঠের দরজা দেখে, 
পাল্লাহীন কপাট দেখে, দর্শকের! আপত্তি করে না । মেনে CAA | 
নাটক অভিনয়ে --শুধু এ নাটক নর, সব নাটকের কথাই বলছি, 
_ মনে রাখতে হবে : FIST খুব তাড়াতাড়ি সারতে হবে। পর্দা 
ফেলে নিয়ে যদি মঞ্চ নতুন করে সাজাতে সমর নাও তাহলে নাটক 
জমে al | তাই মঞ্চটাকে এমনভাবে সাজাতে হবে যাতে, প্রতিটি 
THAT মধ্যে পঁয়তাল্লিশ-সেকেও থেকে একমিনিটের বেশি সময় 


না লাগে। 


মঞ্চ ঙ্জ। 2 এ নাটকে তিনটি দৃশ্য আছে। আমরা এমনভাবে 
মঞ্চটা তৈরী করব, যাতে দৃশ্যান্তরের সময় পর্দা ফেলতে হবে না। 
আলে! নিবিয়ে পেনসিল-টর্চের আলোয় সামান্য পরিবর্তনগুলি করা 
যাবে। হয়তো দর্শকেরা আবছা-আলোয় তা দেখতে পাবে। পায় 
পাক্‌! তাতে ক্ষতি নেই। তারা “অভি পূর্বক নি-ধাতু TATA 
দীক্ষিত। তাই তারা আপত্তি করবে না 

আমরা যেভাবে মঞ্চটা সাজিয়েছিলাম তা এখানে এঁকে 
দেখিয়েছি। প্রথম চিত্রটা হচ্ছে CHUA বা উপর থেকে দেখা দৃশ্য | 
দ্বিতীয় চিত্রা হচ্ছে প্ৰেক্ষাগৃহ থেকে বে রকম দেখাবে তার সাঙ্কেতিক 
চিত্র। তৃতীয়টা শেষ দৃশ্যে দর্শকেরা যা দেখবে; অর্থাৎ সদর-দরজা 
এখন উইংস্এর আড়ালে | গোটা মঞ্চটাই এখন শেয়ালের বাড়ি। 
সিনেমার ভাষায় বলতে পারি: = AIT DIOS এখন শেয়ালের 


বাড়ির ভিতরটাই বড় করে দেখাচ্ছে ! 

নাকউচ-৪ 


চিত্র_১ 


প্রথম ও 
দ্বিতীয় দৃশ্যে মঞ্চের প্ল্যান 

fia 
শেষ দৃশ্যে মঞ্চ--সামনে থেকে 


e 


চিত্র 


চিত্র--৪ 

রূপ সজ্জা ঃ তোমরা তোমাদের ইচ্ছে মতো কুশীলবদের নতুন 
করে সাজাতে পার; আমর! এইভাবে সাজিয়ে ছিলাম__ 

পুরুষ খরগোশদের সাদা শট'স্‌. পায়ে মোজ| ও ক্যাম্বিসের সাদা 
জুতো | খোকা-খুকুর হাতেও সাদা-মোজ| ছিল। দিদার স্মুবিধামতোে 
সাদা রঙের ফ্রক, মিনি বা শাড়ী ৷ দাদুর চোখে চশমা, হাতে লাঠি; 
দিদার হাতে উল-বোনার সরঞ্জাম আর লঙ্কাকানের সাদ| বেল্-বটম্স২। 
ARA হাতে পুতুল, খোকার হাতে ইয়ে|-ইয়ে| । শেয়াল আর নেকড়ের 
রঙিন শার্ট, ফুলপ্যা্ট। কাকেশ্বরের কালো গাউন-জাতীয় 
টিলে-ঢাল। পোশাক। কালো মোজা-জুতো ৷ শিকারীর পোশাক 
শিকারীর Gorge | 

প্রশ্ন হচ্ছে মুখোশ নিয়ে। মুখোশ যে পরতেই হবে এমন কোন 
কথা নেই, কিন্তু যদি ‘মুখোশ’ ব্যবহার করা৷ হয় তাহলে দেখতে হবে 
তাতে যেন ras]? ঢাকা না পড়ে! দুটি বিকল্প ব্যবস্থা কর! যায়। 
প্রথম ব্যবস্থা শুধু কানযুক্ত টুপি পরা । যেমন চিত্র 8, €, Y 
দ্বিতীয়ত, আমরা যেমন বানিয়েছিলাম। চিত্ৰ--৭ থেকে চিত্ৰ--১১ ৷ 

ছবি দেখে নিশ্চয় বুঝতে পারছ, একমাত্র কাকের ব্যতীত কেউই 
মুখোশ ব্যবহার করেনি। al পরেছে ত| মুখোশের টুপি । এদের 
মনে গ্নাখতে হবে যে; মঞ্চে উপস্থিতিকালে যখন তার পার্ট নেই, 
অথবা ‘অভিনয়’ নেই, তখন মুখটা নিচু করে রাখতে হবে, যাতে 
দর্শকের! তাদের মাথার উপরের মুখোশটাই দেখতে পায়। তাহলে 
দর্শকদলের ছোটরা_যারা এখনো এ “অভি পূর্বক নি-ধাতু অল’-মন্ত্ট| 
শেখেনি তারা জন্তুদের চেহারাট। ভালো ভাবে দেখতে পায়। যখন 

কথা বলবে অথবা নির্বাক অভিনয়-কালে ভয়-পাওয়া, বিরক্ত-হওয়া, 
হাসি-পাওয়ার অভিব্যক্তি দেখাবে, তখন মুখটা উচু করবে। এদের 
সকলেরই মুখোশে চোখ আকা | 

ব্যতিক্রম শুধু কাক্কেশ্বর। তার চোখে ফুটো ৷ তার স্বাভাবিক 
চোখ ছুটোই দেখা যাচ্ছে। মুখটাও প্রায় ঢাকা পড়েছে। কাকের 
মুখোশে চোখ ছুটো বড় বড় করে কাটতে হবে, যাতে অভিনয়-কালে 
তার চোখের অভিব্যক্তি দেখাতে অস্থৃবিধা না হয় । বল৷ বাহুল্য, রঙ 
দিতে হবে স্বাভাবিক ভাবে; কাকেগ্ররের মুখোশ বানাতে অনেকটা 
‘চাইনিজ-ইংক’ খরচ হবে fes | 

আর একট! কথ|--শেয়ালের একট! কান এমনভাবে বানাতে 
হবে যাতে চট, করে সেটা খুলে নেওয়া যায়। প্রথম দৃশ্যে শিকারীর 
গুলির শব্দ হলেই সে কানে বন্ত্ৰণ৷ হবার অভিনয় করে কানে হাত, 
দেবে, নিজেই কানটা খুলে ফেলবে_-ম্যাজিক দেখানোর কারদায়। 


নাকউচু, JG নাক- 
নিচু একটি না-নানুষ | এটি 
‘নামানুষ’ সিরিজের তিন 
নম্বর বই। ‘না-মানুয’ 
বলতে কী বুৰি, তা প্রথম 
বইতেই বলা হয়েছে-= 
“না-মানুষের পীচালীতে' | 
দ্বিতীয় বইটাতে ছিল নী- 
মানুষ কুলতিলক রাস্কেলের 
কথা। এবার বলা হয়েছে 
“নাকউ চু কী-ভাবে “নাক- 
fap হল। 


মূল কাহিনী একটি রাশিয়ান উপকথা । জঙ্গলের কাহিনী__ 
যে জঙ্গলে বাঘ-সিংহ নেই ৷ নেকড়ে খুড়ো হচ্ছে রাজা; আর 
শেয়াল ভাইপো তার যড়যাত্রী মন্ত্রী! নেকড়ে শেয়ালের উৎপাত 
থেকে খরগোশের! কীভাবে রক্ষা পেল এটাই মূল উপজীবা। এ 
রাশিয়ান রূপকথাটি অবলম্বনে রাশিয়ানভাষায় একটি কাহিনী 
লিখেছিলেন সেরগেই মিখলভ্‌। পরে জেলেজনোভা গল্পটিকে 
ইংরাজিতে অনুবাদ করেন। ছবি আকেন রাচেভ। ইংরাজি 
বইটি মস্কো থেকে প্রকাশিত হয়। সেই মূল কাহিনী অবলম্বন 
করেই এই গল্পটি তৈরী ; যদিও অভিনয় উপযোগী করতে বেশ 
কিছু অদল-বদল করতে হয়েছে । ম্যাগপাই পাখির বদলে এসেছে 
আমাদের অতিপরিচিত কাকেশ্বর কুচকুচে 

এ নাটক মঞ্চস্থ করতে ইচ্ছা থাকলে কারও অনুমতি নিতে 
হবে না। তবে আমাদের জানিয়ে দিলে আমরা লেখককে খবর 
দিতে পারি। 

